
Seoul – Gyeongju – Busan - Andong – Chungju – Zona Demilitarizata (DMZ) – Parcul National Seoraksan – Goseong

11 zile | 10 nopti | de la 2290 EUR 
Plecari in perioada: ianuarie – decembrie 2027

Descoperiti o Coree a contrastelor fascinante, unde palatele regale si satele traditionale pastreaza farmecul altor vremuri, templele budiste invita la momente de contemplare, iar orasele vibrante surprind prin arhitectura moderna, tehnologie si cultura urbana. De la Seoul, cu energia sa inconfundabila, la patrimoniul istoric din Gyeongju, litoralul spectaculos din Busan si peisajele montane din Parcul National Seoraksan, aceasta calatorie va poarta printr-o tara in care trecutul si prezentul se completeaza in mod surprinzator.










Atractii uimitoare si experiente captivante:
· O incursiune in traditiile coreene - Imbracati costumul traditional hanbok si explorati satul istoric Gyochon din Gyeongju, printre case traditionale si poduri elegante, intr-o calatorie in timp, in atmosfera Coreei de odinioara.
· Imersiune in universul spiritual budist - Traiti experienta cazarii intr-un templu traditional, descoperiti ritualurile budiste, participati la ceremonia de seara si savurati o cina vegetariana, intr-un cadru care va apropie de traditiile si stilul de viata monahal.
· Arta care va inconjoara - Descoperiti la Busan un univers digital imersiv, in care proiectiile spectaculoase, sunetul, lumina si aromele se imbina intr-o experienta multisenzoriala, ce transforma vizita la muzeu intr-o explorare fascinanta a artei contemporane.

PLECARI GARANTATE
Ziua 1 | Luni | Sosire in Seoul
La sosirea pe Aeroportul International Incheon, veti fi preluati de sofer si transferati la hotel. Restul zilei este liber, pentru a va odihni dupa calatorie sau pentru a incepe sa descoperiti Seoulul in ritmul propriu. Cazare in Seoul.

Ziua 2 | Marti: Seoul
Dupa micul dejun, veti fi preluati din holul hotelului si veti porni intr-un tur al capitalei Coreei de Sud. Prima oprire va fi la N Seoul Tower, situat pe Muntele Namsan, de unde va veti bucura de o panorama spectaculoasa asupra orasului Seoul.
Veti continua cu o vizita la Muzeul National al Coreei, unul dintre cele mai mari muzee din lume, care gazduieste colectii valoroase de patrimoniu cultural si va invita sa descoperiti istoria fascinanta a tarii, din cele mai vechi timpuri pana in epoca moderna.
Urmatoarea oprire va fi la COEX Mall, renumit pentru biblioteca Byeolmadang, unul dintre cele mai fotografiate locuri din Seoul. Cu rafturi impresionante, inalte de 13 metri, si peste 70.000 de carti dispuse pe doua niveluri, biblioteca va va impresiona prin dimensiunile si arhitectura sa spectaculoasa.
Veti explora apoi Piata Gwangjang, una dintre cele mai mari piete traditionale din Coreea iar la finalul zilei, veti ajunge in cartierul Myeongdong, o zona vibranta, unde va veti bucura de cultura urbana coreeana, sesiuni de shopping si preparate delicioase de street food, toate intr-o atmosfera plina de energie. Cazare in  Seoul.

Ziua 3 | Miercuri: Seoul – Satul Traditional Coreean – Gyeongju
Mic-dejun si check-out. Astazi veti porni intr-o noua etapa a calatoriei, cu o vizita la Palatul Changdeok, inclus in Patrimoniul Mondial UNESCO, remarcabil prin arhitectura sa traditionala si gradinile sale elegante.
Veti continua cu o vizita la Korean Folk Village, un sat traditional situat in apropiere de Seoul, unde veti descoperi cum se desfasura viata in Coreea secolelor XVIII–XIX. Casele traditionale, obiceiurile pastrate de localnici si atmosfera specifica va vor oferi o imagine fascinanta a vietii coreene de odinioara.
Dupa aceasta incursiune in trecut, veti porni spre Gyeongju, traversand peisajele Coreei de Sud pe autostrada. Fosta capitala a regatului antic Silla timp de aproape un mileniu, Gyeongju este un adevarat muzeu in aer liber, renumit pentru numeroasele temple budiste, morminte regale, pagode si palate care pastreaza vie mostenirea storica a tarii. Cazare in Gyeongju.

Ziua 4 | Joi: Gyeongju
Dupa micul dejun, veti porni intr-un tur de o zi dedicat orasului Gyeongju, cu vizite la doua dintre cele mai importante obiective ale sale, incluse in Patrimoniul Mondial UNESCO: Templul Bulguksa si Grota Seokguram.
Construita in secolul al VIII-lea, pe versantul Muntelui Toham, Grota Seokguram adaposteste o impresionanta statuie a lui Buddha, asezat si indreptat cu privirea spre mare. Considerata o capodopera a artei budiste din Extremul Orient, aceasta va invita sa descoperiti o parte esentiala a mostenirii spirituale si culturale a Coreei.
Veti continua cu Observatorul Astronomic Cheomseongda, apoi veti vizita Parcul Rega; Tumuli, care adaposteste mormintele conducatorilor dinastiei Silla. Veti avea ocazia sa intrati intr-unul dintre mormintele excavate si sa descoperiti cum au fost construite aceste monumente funerare, precum si traditiile si ritualurile de inmormantare din acea perioada. Cazare in Gyeongju.

Ziua 5 | Vineri: Gyeongju - Busan
Dupa micul dejun, veti fi preluati din holul hotelului si veti vizita Satul Traditional Gyochon, unde veti avea ocazia sa experimentati portul traditional coreean, hanbok. Imbracati in aceste costume elegante, veti porni intr-o plimbare relaxanta spre Podul Woljeonggyo si veti explora satul traditional din imprejurimi, cu ale sale case hanok, perfecte pentru fotografii memorabile.
Nota: Daca preferati sa nu participati la experienta de purtare a costumului hanbok, va veti putea bucura de un ceai traditional intr-o cafenea locala.
Calatoria va continua spre Busan, al doilea oras ca marime din Coreea de Sud. La sosire, veti porni intr-un tur de jumatate de zi, cu prima oprire la Templul Haedong Yonggungsa, un loc deosebit, amplasat pe tarmul stancos al marii. Spre deosebire de majoritatea templelor coreene, situate in zone montane, acesta se remarca prin pozitionarea spectaculoasa pe litoral si prin privelistile impresionante asupra oceanului.
Veti continua cu Plaja Haeundae, una dintre cele mai cunoscute destinatii de litoral din Coreea de Sud, unde va veti putea relaxa si bucura de atmosfera animata a statiunii.
Ultima oprire va fi la Oryukdo Skywalk, o pasarela panoramica amenajata pe o stanca deasupra marii, in apropierea insulitelor Oryukdo. De aici, veti admira privelisti spectaculoase asupra tarmului, a apelor de un albastru intens si, in zilele senine, asupra unei parti a orasului Busan. Cazare in Busan.








Ziua 6 | Sambata: Busan
Dupa micul dejun, veti vizita Satul Cultural Gamcheon, un cartier artistic renumit pentru casele viu colorate, stradutele inguste, picturile murale si instalatiile creative. Veti descoperi cafenele cochete si privelisti frumoase asupra orasului si coastei.
Va veti indrepta apoi spre Plaja Songdo, unde veti putea urca in telecabina Songdo Marine pentru o plimbare deasupra marii, cu panorame spectaculoase asupra litoralului si stancilor din apropiere. 
Nota: In cazul in care telecabina nu functioneaza din cauza vremii nefavorabile, programul poate fi modificat, iar vizita va fi inlocuita cu alte obiective.
Veti continua cu Piata de Peste Jagalchi, unde veti descoperi varietatea fructelor de mare si atmosfera specifica pietelor locale. Urmeaza BIFF Square, o zona plina de viata, unde veti gasi standuri cu preparate locale, magazine si un omagiu adus marilor nume ale cinematografiei, prin placile cu amprentele mainilor actorilor si regizorilor celebri.
Veti avea timp liber pentru cumparaturi pe strada comerciala Nampodong, apoi veti vizita Muzeul de Arte Busan, un muzeu de arta digitala imersiva, unde imaginile spectaculoase se imbina cu sunetul, lumina si aromele, pentru o experienta multisenzoriala. Cazare in Busan.

Ziua 7 | Duminica: Busan – Templul Haeinsa – Andong – Chungju
Mic-dejun. Dupa micul dejun, deplasare pe autostrada catre Parcul National Gayasan. Aici veti vizita Templul Haeinsa, care adaposteste celebra Tripitaka Koreana, o colectie de o valoare inestimabila de texte budiste gravate pe peste 80.000 de blocuri din lemn folosite pentru tiparire. Realizata in timpul dinastiei Goryeo, cu scopul de a invoca protectia divina impotriva invaziilor mongole, Tripitaka Koreana este inclusa in patrimoniul mondial UNESCO.
Dupa vizita templului, va veti continua calatoria catre Andong, aflata la aproximativ doua ore distanta. Cunoscuta pentru traditiile sale bine pastrate si pentru resedintele nobiliare, Andong gazduieste satul traditional Hahoe, inclus in patrimoniul mondial UNESCO si renumit pentru spectacolele de dans cu masti traditionale.
Dupa vizitarea satului Hahoe si explorarea zonei, veti continua drumul catre Chungju, unde veti petrece noaptea.

Ziua 8 | Luni: Chungju – Experienta de cazare la templu
Mic-dejun, apoi check-out si imbarcare pe o ambarcatiune pentru o plimbare pe lac, de unde veti putea admira peisajele pitoresti ale zonei.
Nota: Activitatea depinde de conditiile meteorologice si de starea apelor. Daca desfasurarea acesteia nu este posibila, va fi inlocuita cu o alta atractie turistica.
In continuare, veti merge la unul dintre urmatoarele temple: Samhwasa, Woljeongsa sau Shinheungsa. Templul va fi ales in functie de disponibilitatea din momentul rezervarii. Aici veti avea parte de o experienta speciala care va ofera ocazia de a descoperi indeaproape viata monahala budista.
La sosire, veti imbraca tinuta traditionala pusa la dispozitie de templu. Veti participa apoi la o scurta prezentare a regulilor si a programului sederii. Seara va incepe cu o cina vegetariana simpla, specifica vietii monahale, urmata de un tur ghidat al templului si de participarea la ceremonia budista de seara. 
Cazarea se va face intr-o camera traditionala coreeana, fara pat. Pentru dormit, veti primi o saltea subtire si o patura, care vor fi asezate direct pe podea. Camerele sunt comune, separate pentru barbati si femei, cu maximum sase persoane in fiecare camera.
Cazare alternativa, optionala: Daca preferati sa nu innoptati la templu, puteti solicita cazare la hotel in momentul rezervarii. In acest caz, micul dejun din dimineata urmatoare va fi servit la hotel, iar participarea la ceremonia budista de dimineata nu va fi inclusa.

Ziua 9 | Marti: Goseong si Zona Demilitarizata (DMZ) – Parcul National Seoraksan
Trezire la ora 03:00 pentru participarea la ceremonia budista de dimineata (optional, doar pentru cei care doresc).
Dupa micul dejun, plecare de la templu catre Goseong, unde veti vizita Observatorul Unificarii DMZ, unul dintre cele mai apropiate puncte de observatie de unde poate fi admirat Muntele Geumgangsan din Coreea de Nord. Muzeul DMZ, situat in incinta observatorului, ofera informatii valoroase despre istoria Zonei Demilitarizate si importanta sa ecologica.
Nota: Vizita la Observatorul Unificarii DMZ poate fi anulata din motive locale. In acest caz, va fi inlocuita cu o alta atractie turistica.
In continuare, veti explora Piata Turistica si de Peste din Sokcho, unde veti putea descoperi o varietate de preparate si gustari coreene: pui prajit crocant, fructe de mare la gratar, clatite dulci hotteok si sashimi proaspat. Piata este renumita in special pentru produsele marine, inclusiv calamari, crabi si diverse specii de peste proaspat pescuit din Marea de Est. Cazare in zona Muntelui Seorak, in Sokcho.

Ziua 10 | Miercuri: Goseong - Seoul
Mic-dejun, apoi veti incepe un tur de explorare a Parcul National Seoraksan, unul dintre cele mai spectaculoase spatii naturale din Coreea de Sud. Programul include vizitarea Templului Shinheungsa si o plimbare cu telecabina pana la Fortareata Gwongeumseong.
Renumit pentru peisajele sale impresionante, parcul va va dezvalui piscuri stancoase, paduri dese si parauri cu ape limpezi, intr-un decor natural care isi schimba culorile odata cu fiecare anotimp. Datorita biodiversitatii sale bogate si peisajelor deosebite, Parcul National Seoraksan este recunoscut de UNESCO drept rezervatie a biosferei.
   Dupa vizita, transfer catre Seoul. Dupa-amiaza, timp liber pentru a explora orasul pe cont propriu. Cazare in Seoul.
Ziua 11 | Joi: Seoul
Dupa micul dejun, veti face check-out si va veti deplasa pe cont propriu la Aeroportul International Incheon pentru zborul de intoarcere.


#ShareTheJourney este o colectie de circuite cu plecari garantate la date fixe, create pentru cei care vor sa descopere lumea intr-un mod diferit.
Ai libertatea de a alege data plecarii si te alaturi unui grup international, fara sa astepti formarea unui grup exclusiv din Romania. Calatoresti alaturi de oameni din intreaga lume – din Europa, America de Nord, Asia sau Australia – si descoperi destinatia impreuna cu ei. Programele includ intotdeauna ghizi locali si asistenta in limba engleza sau in alte limbi de circulatie internationala, in functie de destinatie si configuratia grupului.
Pentru ca o calatorie inseamna mai mult decat locurile pe care le descoperi, vei avea ocazia sa vezi destinatia si prin perspectiva celor cu care o impartasesti. O experienta internationala, cu povesti si moduri diferite de a privi lumea.




















	TARIFE/ pers:
	Plecari, luni:
Perioada ianuarie 2027 – decembrie 2027

	STANADRD
	SUPERIOR
	

	2290
	2690
	04, 18 ianuarie; 08, 22 februarie; 8, 22 martie; 
05, 19 aprilie; 10, 24 mai; 07, 21 iunie; 05, 19 iulie; 
16, 30 august; 20, 27 septembrie; 11, 25 octombrie; 
08, 22 noiembrie; 06, 13 decembrie 

	700
	1050
	Supliment single


     Tarife valabile in limita disponibilitatii la momentul rezervarii. Minim 2 persoane sunt necesare pentru derularea turului. 


	Servicii INCLUSE:
	 NU SUNT INCLUSE:

	· Transport cu autocar/ microbuz local sau tren conform itinerarului;
· Mese: 10 x mic-dejun 
· Vizitele si excursiile mentionate ca incluse in itinerar;
· Asistenta locala si ghid in limba engleza
· Cazare 10 nopti astfel: 3 nopti in Seoul, 2 nopti in Gyeongju,  2 nopti in Busan, 1 noapte in Chungju, 1 noapte la tempu, 1 noapte la Muntele Seorak.
	· Asigurare medicala si storno de calatorie (Recomandata!)
· Taxele de oras: se achita local, la hotel 
· Bilete de avion dus-intors din tara de origine – Seoul; 
· Excursiile optionale din intervalele mentionate ca libere, alte mese decat cele mentionate in program, bauturi;
· Transferul din ziua de plecare;
· Suplimente pentru transferul din ziua de sosire, in alta zi decat luni
· Bacsisuri pentru prestatorii locali (ex: soferi, personal hotelier, ghizi); se achita la sosirea in tara de destinatie.  

	Oras
	STANDARD 
	SUPERIOR 
	· 

	Seoul
	Hotel Ibis Ambassador Insadong 3*


	Hotel Novotel Ambassador Dongdaemun 5*
	· 

	Gyeongju
	Hotel Commodore 4*
	Hotel 
Lahan Select 5*
	

	Busan
	Hotel  Asti 4*
	

	Chungju
	Cheonpung Resort 3*
	

	Cazare templu
	Templul Samhwasa 

	

	Muntele Seorak
	Hotel Sea Cruise Sokcho 4*
	


Nota: cazare in hotelurile/ templele mentionate in program sau similare.
 
Pentru o rezervare ferma, va rugam sa ne transmiteti urmatoarele date:
· Numele si prenumele complete si corecte, asa cum apar in cartea de identitate sau in pasaport.
· Adresa de resedinta, adresa de e-mail si numar telefon.
Intrucat protectia datelor cu caracter personal este foarte importanta pentru noi, va rugam sa transmiteti aceste informatii, (cu pana la 30 de zile inainte de plecare), exclusiv prin e-mail. Va rugam sa evitati transmiterea acestora prin intermediul aplicatiilor de mesagerie sau al retelelor sociale. Aceasta solicitare este in conformitate cu reglementarile GDPR aplicabile in Romania.

CONDITII DE INSCRIERE: 
· Pentru confirmarea rezervarii, este necesara achitarea unui avans de 30% din valoarea pachetului turistic.
· Diferenta de plata (70%) se achita cu cel tarziu 45 de zile inainte de data plecarii.

CONDITII DE ANULARE/PENALIZARE: 
· In cazul anularii rezervarii cu cel putin 45 de zile inainte de plecare, se retine avansul achitat (30% din valoarea pachetului);
· In cazul anularii cu mai putin de 45 de zile calendaristice inainte de data plecarii sau in caz de neprezentare, se retine integral contravaloarea pachetului turistic (100%).


	INFORMATII
	UTILE


[bookmark: _Hlk180580329]
DOCUMENTE de calatorie: PASAPORT (documentele sa nu prezinte urme de deterioare a elementelor de siguranta si sa fie valabile minim 6 luni de la data terminarii calatoriei). Pentru a consulta conditiile de calatorie in Coreea de Sud accesati site-ul Politiei de Frontiera www.politiadefrontiera.ro  sau al Ministerului de Externe https://www.mae.ro/travel-conditions. Nu este recomandata folosirea pasaportul temporar.
- Minorii pot calatori in strainatate numai insotiti de un adult care detine acordul notarial al parintilor, conform legislatiei in vigoare. Daca minorul este insotit de unul dintre parinti, este necesar acordul notarial al celuilalt parinte.
- Pentru copiii sub 18 ani se recomanda detinerea unei copii a certificatului de nastere, pe langa pasaport.
- Tour Operatorul nu este responsabil in cazul refuzului autoritatilor de frontiera de a permite intrarea sau iesirea din tara.


OBSERVATII privind mijlocele de TRANSPORT:
- Corectitudinea numelor si a datelor personale ale calatorilor este responsabilitatea agentiei revanzatoare / agentului care a efectuat inscrierea.
- Biletele de avion sunt nerambursabile si nu pot fi modificate dupa emitere. Compania aeriana poate aduce modificari de orar, ruta, tip de aeronava sau taxe; Tour Operatorul nu este responsabil pentru eventualele inconveniente, dar va informa in timp util.
-  Alocarea locurilor in avion se face de regula la check-in, conform regulilor companiei aeriene. Locurile preferentiale pot implica costuri suplimentare si pot fi modificate fara notificare prealabila.
- Prezentarea la aeroport se face cu minimum 2 ore inainte de zbor; neprezentarea la timp poate duce la refuzul imbarcarii.
- Dupa sosire, bagajele se recupereaza din zona dedicata; eventualele probleme trebuie semnalate imediat la biroul de bagaje din aeroport.
- Femeile insarcinate in peste 6 luni trebuie sa prezinte certificat medical pentru calatoria cu avionul/nava; acceptarea la bord ramane la discretia companiei si a echipajului.



OBSERVATII pentru CAZARE si PROGRAMUL EXCURSIEI
- Clasificarea hotelurilor este cea oficiala din tarile vizitate, conform standardelor locale. Hotelurile pot fi schimbate pana la plecare, urmand a fi oferite unitati similare ca standard si localizare.
- Camerele triple sunt rare; la cerere se pot confirma camere duble cu pat suplimentar, in functie de disponibilitate si tipul hotelului.
- Repartizarea camerelor se face de catre receptia hotelului. Eventualele probleme se solutioneaza la fata locului, cu sprijinul reprezentantului Tour Operatorului. Unele facilitati pot fi contra cost, iar hotelurile pot solicita garantie (cash sau card), returnabila la plecare.
- Persoanele care calatoresc singure pot opta pentru camera Single sau Partaj. In lipsa unui partener de camera pana la termenul limita, se aplica suplimentul de single. Eventualele neintelegeri intre participantii la partaj nu sunt responsabilitatea agentiei.
- Tinuta decenta este obligatorie pentru orice cina servita la oricare din restaurantele hotelului. Domnii au acces cu pantalon lung si incaltaminte inchisa (nu in pantalon scurt si papuci sau sandale), iar doamnele in tinuta decenta.
- Mesele festive organizate in strainatate pot diferi de cele traditionale romanesti ca meniu, durata si divertisment.
- Solicitarile speciale (camere alaturate, pozitionare, meniuri speciale etc.) sunt transmise ca preferinte si nu pot fi garantate.
- Agentia isi rezerva dreptul de a refuza participarea la viitoare programe a persoanelor cu comportament necorespunzator.
- Ghidul local poate modifica ordinea programului sau orele de desfasurare fara a afecta continutul serviciilor. Acesta ofera asistenta, traducere si informatii, fara a avea statut de ghid local autorizat.
- Explicatiile la obiectivele turistice sunt oferite de ghizi locali, conform legislatiei din tarile vizitate.

IMPORTANT
- Se recomanda incheierea unei asigurari Travel (medicala si storno) pentru protectie inainte si pe durata calatoriei.
- Pe parcursul excursiei pot aparea situatii de forta majora (intarzieri aeriene, greve, conditii meteo, restrictii de securitate etc.). Tour Operatorul va depune toate eforturile pentru solutionare, dar nu poate fi responsabil pentru eventualele costuri suplimentare generate de acestea.
- Preturile pot varia in functie de factori obiectivi (curs valutar, taxe, combustibil etc.). In cazul unei majorari de peste 8%, clientul poate rezilia contractul fara penalitati.
- Persoanele cu dizabilitati trebuie sa anunte gradul de invaliditate, cu toate amanuntele necesare, din momentul inscrierii si confirmarii rezervarii. Tour Operatorul nu isi asuma eventualele servicii speciale ce nu pot fi oferite de terti, in cazul in care nu au fost semnalate in momentul rezervarii si precizate in contractul de prestari servicii.
- Locurile promotionale (early booking sau oferte speciale) sunt limitate si pot fi epuizate inainte de termen.
- Bacsisurile pentru prestatorii locali (tips) reprezinta o practica internationala.
- Tour Operatorul nu este responsabil pentru pierderea sau furtul bagajelor, documentelor sau obiectelor personale; eventualele incidente trebuie raportate autoritatilor competente.
Prezentul document este parte integrate a contractului de prestari servicii.

